Sloan Digital Sky Survey
Sloan Digital Sky Survey, SDSS, fotografisk kortlægning og registrering af ca. en fjerdedel af himlen. Registreringen foretages vha. et 2,5 m vidvinkelteleskop i Apache Point, New Mexico, USA. Målet er registrering af 100 mio. objekter og at få spektre af 1 mio. SDSS, der blev indledt i 2000, har især haft betydning for udforskningen af galakser, idet det er blevet muligt at måle afstand til og spredning af galakser i stor målestok. Endvidere har SDSS bl.a. jaget supernovaer og bidraget til forståelsen af Mælkevejen. Data fra SDSS er tilgængelige online.

SDSS's hjemmeside
